《次临封八景韵 其三 蟠龙烟雨》
明代·岑一麒

丹崖赤壁木森森，倒影池塘百尺深。雨滴明珠鱼误饵，烟笼谢叶树包金。

青青弱柳人之意，密密苍松我夙心。世界清平浑无事，何劳刺史惜分阴。

作者简介：岑一麒，字兆祥。封川（今广东封开县）人。明神宗万历十九年（一五九一）贡生。授平远司训。丁忧报阕。补本府司训。秩满，擢电白教谕。明方尚祖修、清胡璿续修康熙《封川县志》卷一八有传。